Carcin

Carcin (AFI: , localament ; en francés: Quercy)  es una region culturala e istorica d'Occitània, que fa partida de la província pus vasta de Guiana. 

La capitala istorica es Caors; las vilas majoralas son Caors, Montalban e Fijac. Lo gentilici es carcinòl -a (var. -òu -òla) o ancianament carcin -a.

 Etimologia  
S'alarga sus l'airal d'influéncia de l'antica ciutat galla dels cadurcs (Cadurci en latin), anant de Solhac a Montalban en passar per Fijac. L'etimologia de Carcin ven del latin Cadurcinum, tirat del nom dels cadurcs.

 Geografia 
Carcin coïncidís amb lo departament d'Òlt e amb la part del departament de Tarn e Garona situada al nòrd de Garona (levat lo canton administratiu de Sent Antonin). Es devesit en dos sosparçans:
 Lo Naut Carcin, que compren las plataformas del Jurassic superior, nomenadas los Causses Aquitans o Pichons Causses. Las vilas principalas principalas son Caors e Fijac.
 Lo Bas Carcin, que traversa pels corses inferiors dels rius Avairon e Tarn e es format de plataformas estrechas que separan las vals parallelas dels dos rius. Las vilas principalas son Montalban e Moissac.

Articles connèxes

 Guiana
 Occitània
 Parçan

 Nòtas e referéncias 

*